**ΨΗΦΙΣΜΑ ΣΧΟΛΗΣ ΚΑΛΩΝ ΤΕΧΝΩΝ**

Η Κοσμητεία της Σχολής Καλών Τεχνών ΑΠΘ εκφράζει τη βαθύτατη θλίψη της για
το τραγικό σιδηροδρομικό δυστύχημα της 28ης Φεβρουαρίου 2023, που κόστισε αδόκητα τόσες ζωές κατά πλειονότητα νέων ανθρώπων.

Ως γονείς και πανεπιστημιακοί δάσκαλοι και δασκάλες, συναισθανόμαστε βαθιά
τον πόνο των γονιών και των οικείων των θυμάτων αυτής της τραγωδίας και ενώνουμε τη φωνή μας μαζί τους.

 Η Σχολή Καλών Τεχνών συμμετέχει στο τριήμερο εθνικό πένθος.